

**HANDLINGSPLAN 2022**

**RETTEN I HOLSTEBRO**

**Indledning**Udgangspunktet for denne handlingsplan er [Danmarks Domstoles strategi for 2019-2022](https://www.domstol.dk/media/2856/dom_strategi_folder-web.pdf) og [Danmarks Domstoles handlingsplan 2022](https://www.domstol.dk/media/xh5knbob/danmarks-domstoles-handlingsplan-2022.pdf).

**Mål**

Strategien omfatter fire mål om henholdsvis brugerfokus, korte sagsbehandlingstider, ensartethed samt kvalitet og effektivitet.

Målene er omdrejningspunktet for otte strategiske temaer, som også er beskrevet i strategien. Med afsæt i de strategiske temaer er der en række projekter, som skal understøtte realiseringen af temaerne og dermed føre til, at Danmarks Domstole når de fælles mål. Disse projekter er samlet i handlingsplanen for Danmarks Domstole 2022. Af særlig betydning for Retten i Holstebro, er det, at Danmarks Domstole i 2022 arbejder med følgende projekter: Straffe- og skiftesystem, Næste generation Digital Post, MitID og NemLog-in, udbud af it-driftskontrakt og stabilisering af kassesystemet.

For Retten i Holstebro vil den strategiske vægtning og rettens tilgang til 2022 især dreje sig om på alle sagsområder, at have hovedfokus rettet mod kerneopgaverne, og afvikle sagerne indenfor sagsbehandlingstiderne med fokus på ensartethed samt kvalitet og effektivitet.

Det er et fælles ansvar ved Danmarks Domstole at implementere strategien og arbejde for at realisere målene, og det er derfor afgørende, at der er et løbende ledelsesmæssigt fokus ved den enkelte ret på implementering og opfølgning.

I det følgende er der en kort punktvis beskrivelse af, hvad Retten i Holstebro i 2022 vil gøre for at bidrage til, at retten - og dermed domstolene som sådan - når de fire mål.

**Den strategiske vægtning**

I strategien er der fastsat otte strategiske temaer, som i særlig grad vurderes at kunne understøtte realiseringen af de fire mål. De strategiske temaer vil blive genbesøgt årligt.

De strategiske temaer er:

* Stabil og fremtidssikret systemunderstøttelse
* Bedste praksis
* En moderne og attraktiv arbejdsplads med de rette kompetencer
* Straffesagsområdet
* Fælles løsninger og effektiv drift
* Kommunikation og branding
* Brugerorienteret kultur
* Styrket governance og eksekveringskraft.

**Mål og strategisk vægtning**

|  |  |  |  |
| --- | --- | --- | --- |
| **Mål** | **Aktiviteter og opgaver** | **Værdi og effekt, herunder for de strategiske temaer** | **Ansvarlig/Status** |
| **Brugerfokus** | * Gennemgang af brugerundersøgelsen for Retten i Holstebro fra 2021 sammenholdt med afrapportering af brugerundersøgelsen for Danmarks Domstole. * Tilpasse vores tilgang til brugerne efter brugerundersøgelsens resultater * Gennemgå brugerundersøgelsen i afdelingerne. * Særligt fokus på notarforretninger * Gå hjem møde med retskredsens advokater | * Fastholde og videreudvikle rettens brugerfokus, både i den personlige og den digitale brugerkontakt * Tilfredse brugere der i endnu højere grad har tillid til retten, og føler sig retfærdigt og ordentligt behandlet * Tilfredse notarkunder * God dialog og videndeling | * Præsidenten og administrationschefen * Afdelingsledelserne * Kira og Rikke * Præsidenten |
| **Korte sagsbehandlingstider** | * Fastholde fokus på at alle ugentlige anklager bliver brugt * Vi vil have fokus på ledig kalendertid og omberammelser, således at ledig kalendertid bliver udnyttet * Fortsat fokus på at måltallene og sagsbehandlingstiderne på alle sagsområder * Analyse af evt. flaskehalse i forberedelsen af alle sagstyper | * Anklageraftalen overholdes og uberammede sager kommer i kalenderne * Der oprettes, berammes og forkyndes i samme arbejdsgang, hvorved der undgås dobbelte arbejdsgange * Faste arbejdsgange med nedbringelse af fristlisterne for alle sagsområderne | * Afdelingsledelserne |
| **Ensartethed** | * Gennemgang af alle arbejdsbeskrivelser og vejledninger for alle sagsområder * Anvende standardtekster i videst muligt omfang | * Ensartethed i afdelingerne og videndeling * Større tilfredshed og gennemskuelighed for vores brugere | * Afdelingsledelserne |
| **Kvalitet og effektivitet** | * Stabil og fremtidssikret drift * Bedst mulig anvendelse af rettens ressourcer * Fleksible ressourcer ved rokering og varetagelse af flere sagsområder | * Vil lette arbejdet for alle medarbejdere og superbrugerne * Den rette balance mellem kvalitet og effektivitet * Ressourcerne kan anvendes hvor behovet * Engagerede medarbejdere | * Afhængig af opdateringer af både eksisterende systemer og nye systemer som Domstolsstyrelsen er ansvarlige for * Administrationschefen og afdelingslederne |

**Øvrige indsatser**

**Retten i Holstebro vil være en attraktiv arbejdsplads. Visionen er en fortsat udvikling af en kreativ arbejdsplads med samarbejde på tværs af faggrænser og på tværs af hele huset.**

|  |  |  |
| --- | --- | --- |
| **Aktiviteter og leverancer** | **Værdi og effekt** | **Ansvarlig/Status** |
| Pilotret for straffe- og skiftesystem  Retten stiller ressourcer til rådighed i pilotprojektet og opnår derved kendskab til det nye system | * Der opnås kendskab til det nye system og mulighed for indflydelse | * Afdelingsledelserne/administrationschefen |
| Implementering af Statens HR  Ressourcer til implementeringen frigøres | * Ensartethed af HR inden for Staten | * Administrationschefen |
| Attraktiv arbejdsplads  Lokal aftale for hjemmearbejde | * Større arbejdsglæde og et godt ledelsesværktøj. Fleksibilitet. | * Ledergruppen |
| Kompetenceudvikling af medarbejderne  Fokus på kompetencerne hos den enkelte medarbejder og holde fast i et primært og et sekundært arbejdsområde | * Mindre sårbare og muligheden for hurtigt at sætte ind, når der opstår flaskehalse | * Administrationschefen/afdelingslederne |
| Temadag  Mulighed for fordybelse | * Skaber sammenhold på tværs af afdelingerne og i hele huset | * Der nedsættes et udvalg |